Държавен вестник, бр. 29, 2011 г., стр. 112

СТР.  112	
Д Ъ Р Ж А В Е Н  В Е С Т Н И К 	
БРОЙ  29
(2) Туристическият данък и застраховките 
при ползване на почивките по чл. 2, т. 6 и 8 
са за сметка на бюджета на съответната опе-
рация или мисия, респективно на бюджета на 
Министерството на отбраната.
Чл. 9. Командированите служители от 
Министерството на отбраната, структурите на 
пряко подчинение на министъра на отбраната 
и Българската армия не заплащат цена за но-
щувка във военно-почивните домове и хотели, 
управлявани от агенцията. Разходваните сред-
ства се възстановяват на агенцията по ред и 
при условия, определени с акт на министъра 
на отбраната, и са за сметка на структурата, 
от която е командированият служител.
Чл. 10. (1) Военно-почивните домове и хо-
тели, управлявани от агенцията, се ползват в 
сезони и експлоатационни периоди, посочени 
в приложение № 1.
(2) Смените през съответния сезон се опре-
делят със заповеди на министъра на отбраната, 
издавани два пъти годишно най-късно до 15 
януари – за летния отдих, и до 15 юни – за 
зимния отдих.
Чл. 11. (1) Военнослужещите и цивилните 
служители от Министерството на отбраната, 
структурите на пряко подчинение на министъра 
на отбраната и Българската армия и членовете 
на техните семейства в рамките на една кален-
дарна година имат право да ползват до 10 дни 
за почивките през летния сезон и до 10 дни за 
почивките през зимния сезон при условията 
на чл. 4, ал. 1, т. 1. 
(2) Правото на почивка по ал. 1 се счита 
за упражнено, независимо дали лицето го е 
реализирало в качеството си на титуляр или в 
качеството си на член на семейство.
(3) Правото за почивка през летния и зимния 
сезон е лично и не се преотстъпва.
(4) Неусвоените дни не могат да се прех-
върлят за следваща година. 
(5) След изчерпване на лимита по ал. 1 
военнослужещите и цивилните служители от 
Министерството на отбраната, структурите на 
пряко подчинение на министъра на отбраната и 
Българската армия и членовете на техните се-
мейства могат да почиват във военно-почивните 
домове и хотелите, управлявани от агенцията, 
като заплащат почивките по цени, определени 
в заповеди на министъра на отбраната по чл. 5.
(6) Безплатните почивки по чл. 2, т. 6 и 8 
се ползват извън лимитите, определени в ал. 1.
Чл. 12. Агенцията може да сключва тур­
операторски договори с лицензирани бъл-
гарски и чуждестранни фирми и договори с 
ведомства, организации и фирми за приемане 
на индивидуални и групови резервации, ор-
ганизиране на обучения, семинари, работни 
срещи, конференции, спортни и екомеропри-
ятия и други, доколкото не се възпрепятстват 
почивките по чл. 2.
Чл. 13. (1) Картите за почивка се изготвят 
от агенцията и имат следните реквизити:
1. номер на картата;
2. дестинация/почивен дом/хотел;
3. вид помещение и капацитет;
4. трите имена и ЕГН на титуляря и члено-
вете на неговото семейство;
5. начална и крайна дата на смяната за 
почивка;
6. цена на почивката;
7. структура на Министерството на отбраната, 
в която работи титулярят на картата (когато 
е приложимо);
8. общи условия.
(2) Заплащането на почивката се приема 
за съгласие с Общите условия на агенцията за 
ползване на военно-почивните домове и хоте-
ли, утвърдени със заповед на изпълнителния 
директор на агенцията, които се обявяват на 
интернет страницата є, както и на видно място 
във военно-почивните домове и хотели.
Чл. 14. (1) Картите за почивка се разпре-
делят между Министерството на отбраната, 
структурите на пряко подчинение на министъра 
на отбраната и Българската армия пропорцио-
нално на броя на военнослужещите и цивилните 
служители в съответната структура.
(2) Картите за почивка по ал. 1 се разпределят 
ежегодно от комисия, назначена със заповед 
на министъра на отбраната, до 30 януари – за 
летния сезон, и до 30 юни – за зимния сезон, 
За разпределението на картите за почивка ко-
мисията изготвя протокол, който се утвърждава 
от министъра на отбраната.
(3) В комисията задължително участват 
представители от всички структури на пряко 
подчинение на министъра на отбраната и 
Българската армия, дирекция „Управление 
на човешките ресурси“ в Министерството на 
отбраната, агенцията и синдикатите в Минис-
терството на отбраната.
Чл. 15. (1) Въз основа на утвърдения от 
министъра на отбраната протокол по чл. 14, 
ал. 2 агенцията изпраща информация за съот-
ветните карти за почивка на Министерството 
на отбраната, структурите на пряко подчине-
ние на министъра на отбраната и Българската 
армия, като:
1. до 31 юли – за почивки през зимния сезон, 
и до 15 март – за почивки през летния сезон, в 
агенцията се изпраща обобщена информация от 
съответните структури и военни формирования 
за извършеното от техни комисии разпределение 
на картите за почивка; комисиите приключват 
работата си с протоколи, утвърдени от съот-
ветния командир/ръководител на съответна 
структура, които съдържат: трите имена и ЕГН 
на почиващите (на титуляря и членовете на 
семейството му), номер на военното формирова-
ние, пощенски адрес на съответната структура, 
брой и вид разпределени карти по смени;